ประกาศกรมสรรพสามิตประกาศกรมสรรพสามิตเรื่องกำหนดสถานที่ยื่นแบบรายการภาษีและชำระภาษีสรรพสามิต(ฉบับที่ ๓)[๑] เพื่อเป็นการอำนวยความสะดวกให้แก่ผู้เสียภาษีสรรพสามิตในการยื่นแบบรายการภาษีและชำระภาษีอาศัยอำนาจตามความในมาตรา ๕๓ วรรคสี่ แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ อธิบดีกรมสรรพสามิตโดยอนุมัติรัฐมนตรีว่าการกระทรวงการคลังออกประกาศไว้ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง กำหนดสถานที่ยื่นแบบรายการภาษีและชำระภาษีผ่านเครือข่ายอินเทอร์เน็ต(ฉบับที่ ๓) ลงวันที่ ๓๐ มิถุนายน พ.ศ. ๒๕๔๖ข้อ๒ ในประกาศนี้ภาษี หมายถึงภาษีสรรพสามิต และให้หมายความรวมถึงภาษีสรรพสามิตที่เก็บเพิ่มเพื่อกระทรวงมหาดไทยและเงินที่มีกฎหมายกำหนดให้กรมสรรพสามิตเป็นผู้จัดเก็บผู้ให้บริการรับชำระเงิน หมายถึง ธนาคารหรือผู้ประกอบธุรกิจให้บริการรับชำระเงินแทนที่ได้ทำความตกลงกับกรมสรรพสามิตแบบรายการภาษี หมายถึง แบบรายการภาษีสรรพสามิต (ภษ.๐๑ ๑๒) สำหรับผู้ประกอบอุตสาหกรรม แบบรายการภาษีสรรพสามิต(ภษ. ๐๑ ๑๒ ก) สำหรับผู้ประกอบกิจการสถานบริการและแบบนำส่งเงินที่มีกฎหมายกำหนดให้กรมสรรพสามิตเป็นผู้จัดเก็บข้อ๓ กำหนดให้การยื่นแบบรายการภาษีและการชำระภาษีดังต่อไปนี้เป็นการยื่นแบบรายการภาษีและชำระภาษี ณ สถานที่ ตามมาตรา ๕๓ วรรคสี่แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ไม่ว่าผู้มีหน้าที่เสียภาษีนั้นจะมีโรงอุตสาหกรรม หรือสถานบริการตั้งอยู่ ณท้องที่ใด ๆ ในราชอาณาจักร๓.๑[๒]การยื่นแบบรายการภาษีผ่านระบบเครือข่ายอินเทอร์เน็ตทางเว็บไซต์ของกรมสรรพสามิต หรือผ่านระบบเครือข่ายอินเทอร์เน็ตทางเว็บไซต์ของกระทรวงการคลัง หรือทางแอพพลิเคชั่น (Application) ซึ่งเป็นโปรแกรมคอมพิวเตอร์ประยุกต์ของกรมสรรพสามิตที่ใช้สำหรับการยื่นแบบรายการภาษีผ่านอุปกรณ์สื่อสารอิเล็กทรอนิกส์พกพาที่สามารถเชื่อมต่อระบบเครือข่ายอินเทอร์เน็ตได้(Mobile Device)๓.๒การชำระภาษีผ่านระบบเครือข่ายอินเทอร์เน็ต หรือ ณจุดให้บริการของผู้ให้บริการรับชำระเงินที่ได้ทำความตกลงกับกรมสรรพสามิตไม่ว่าจุดให้บริการของผู้ให้บริการรับชำระเงินนั้นจะอยู่ ณ ท้องที่ใด ๆในราชอาณาจักร ในกรณีที่ได้ยื่นแบบรายการภาษีตาม ๓.๑ข้อ๔[๓]ผู้มีหน้าที่เสียภาษีที่มีความประสงค์จะยื่นแบบรายการภาษีและชำระภาษีตามข้อ๓ จะต้องยื่นคำขออนุญาตพร้อมเอกสารดังต่อไปนี้ ณ ศูนย์เทคโนโลยีสารสนเทศกรมสรรพสามิต หรือสำนักงานสรรพสามิตพื้นที่ หรือทางเว็บไซต์ หรือทางเว็บไซต์ เพื่อให้อธิบดีหรือผู้ซึ่งอธิบดีมอบหมายอนุญาต๔.๑กรณียื่นคำขออนุญาต ณ ศูนย์เทคโนโลยีสารสนเทศ กรมสรรพสามิตหรือสำนักงานสรรพสามิตพื้นที่ หรือทางเว็บไซต์ . ๐๑) ท้ายประกาศนี้(๒)ข้อตกลงในการยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงินท้ายประกาศนี้(๓)หนังสือมอบอำนาจ๔.๒กรณียื่นคำขออนุญาตทางเว็บไซต์ ๓ กรมภาษี ตามแบบที่กระทรวงการคลังกำหนด(๒)ข้อตกลงและเงื่อนไขในการใช้บริการระบบบริการ ๓ กรมภาษี กระทรวงการคลังตามแบบที่กระทรวงการคลังกำหนด(๓)หนังสือมอบอำนาจ ตามแบบที่กระทรวงการคลังกำหนดเมื่อได้รับอนุญาตตามวรรคหนึ่งให้ผู้มีหน้าที่เสียภาษียื่นแบบรายการภาษีโดยพิมพ์ รหัสผู้ใช้ (User ID) และรหัสผ่าน (Password) เพื่อเข้าสู่ระบบเครือข่ายอินเทอร์เน็ตและทำรายการในระบบเมื่อยื่นแบบรายการภาษีเสร็จแล้วผู้มีหน้าที่เสียภาษีจะต้องชำระภาษีโดยใช้วิธีการอย่างใดอย่างหนึ่งเพียงวิธีการเดียวดังนี้(๑)ชำระด้วยเงินสด(๒)ชำระด้วยวิธีการโอนเงินเข้าบัญชีเงินฝากธนาคารของกรมสรรพสามิต(๓)ชำระด้วยวิธีการหักบัญชีธนาคาร(๔)ชำระด้วยบัตรเครดิตที่ออกโดยธนาคารที่ได้ทำความตกลงกับกรมสรรพสามิต(๕)ชำระด้วยบัตรเดบิตที่ออกโดยธนาคารที่ได้ทำความตกลงกับกรมสรรพสามิต(๖) ชำระด้วยบัตร Tax Smart Cardที่ออกโดยธนาคารที่ได้ทำความตกลงกับกรมสรรพสามิต(๗)ชำระด้วยวิธีการอื่นที่เป็นการให้บริการของธนาคารที่ได้ทำความตกลงกับกรมสรรพสามิตนอกจาก (๑) - (๖)ข้อ๕ การยื่นแบบรายการภาษีและชำระภาษีตามประกาศนี้มีเงื่อนไขดังนี้๕.๑การยื่นแบบรายการภาษีผ่านระบบเครือข่ายอินเทอร์เน็ตโดยมีการพิมพ์รหัสผู้ใช้ (User ID) และรหัสผ่าน (Password)เข้าสู่ระบบเครือข่ายอินเทอร์เน็ต และได้ทำรายการเสร็จแล้ว ให้ถือว่าเป็นการทำรายการยื่นแบบรายการภาษีโดยผู้มีหน้าที่เสียภาษีประเภทนั้น ๆซึ่งจะถือเสมือนว่าผู้มีหน้าที่เสียภาษีได้ลงลายมือชื่อในเอกสารหรือรับรองเอกสารนั้นว่าถูกต้องแล้ว๕.๒การชำระภาษีจะต้องดำเนินการให้แล้วเสร็จภายในเวลา ๒๒.๐๐ นาฬิกาจึงจะถือเป็นการชำระภาษีภายในวันนั้น หากเกินกำหนดเวลาดังกล่าวถือว่าเป็นการชำระภาษีในวันทำการถัดไปข้อ๖ ผู้ได้รับอนุญาตเป็นผู้ชำระภาษีผ่านเครือข่ายอินเทอร์เน็ตตามประกาศกรมสรรพสามิตเรื่อง กำหนดสถานที่ยื่นแบบรายการภาษีและชำระภาษีผ่านเครือข่ายอินเทอร์เน็ต(ฉบับที่ ๓) ลงวันที่ ๓๐ มิถุนายน พ.ศ. ๒๕๔๖ให้ถือเป็นผู้ได้รับอนุญาตลงทะเบียนตามข้อ ๔โดยให้ยื่นแบบรายการภาษีและชำระภาษีผ่านระบบเครือข่ายอินเทอร์เน็ตได้เฉพาะวิธีการโอนเงินภาษีผ่านเครือข่ายอินเตอร์เน็ตของธนาคารตามประกาศกรมสรรพสามิต เรื่อง กำหนดสถานที่ยื่นแบบรายการภาษีและชำระภาษีผ่านเครือข่ายอินเทอร์เน็ต (ฉบับที่ ๓) เท่านั้นเว้นแต่ถ้าได้ ทำข้อตกลงตามข้อ ๔.๒ ไว้กับกรมสรรพสามิตแล้ว ให้สามารถยื่นแบบรายการภาษีและชำระภาษีได้ตามประกาศนี้ข้อ๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๓๑พฤษภาคม พ.ศ. ๒๕๕๙สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.[๔]แบบคำขออนุญาตลงทะเบียนเป็นผู้ยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงิน(ภอ. ๐๑)๒.[๕]ข้อตกลงในการยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงิน(ดูข้อมูลจากภาพกฎหมาย)ประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิต (ฉบับที่ ๔)[๖]ข้อ ๓ประกาศนี้ให้ใช้บังคับตั้งแต่วันออกประกาศเป็นต้นไปพิมพ์มาดา/จัดทำ๓๑ สิงหาคม๒๕๖๐[๑] ราชกิจจานุเบกษาเล่ม ๑๓๓/ตอนที่ ๕๔ ง/หน้า ๒๔/๑๔ กรกฎาคม ๒๕๕๙[๒] ข้อ ๓.๑แก้ไขเพิ่มเติมโดยประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิต (ฉบับที่ ๔)[๓] ข้อ ๔แก้ไขเพิ่มเติมโดยประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิต (ฉบับที่ ๔)[๔] แบบคำขออนุญาตลงทะเบียนเป็นผู้ยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงิน(ภอ. ๐๑) แก้ไขเพิ่มเติมโดยประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิต (ฉบับที่ ๔)[๕] ข้อตกลงในการยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงินแก้ไขเพิ่มเติมโดยประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิต (ฉบับที่ ๔)[๖] ราชกิจจานุเบกษาเล่ม ๑๓๔/ตอนพิเศษ ๒๐๖ ง/หน้า ๖/๑๖ สิงหาคม ๒๕๖๐